# בת הים הקטנה (אנימה)

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בת הים הקטנה
人魚姫 マリーナの冒険 ( בת הים הקטנה )
ז'אנר | אנימה, פנטזיה, הרפתקאות, דרמה, רומנטיקה
אנימה
אורך הפרק | 25 דקות.
במאי | טייקהירו מיאנו
סטודיו | Yoshishige Kosako
רשת השידור | ערוץ 1
מדובבים בשפה העברית | לימור שפירא, דב רייזר
תקופת שידור מקורית | 1991 – 1991
מספר העונות ששודרו | 1
מספר הפרקים ששודרו | 26

בת הים הקטנה (אנגלית: Adventures of the Little Mermaid, יפנית: 人魚姫 マリーナの冒険) היא סדרת אנימציה יפנית בת 26 פרקים שהופקה לטלוויזיה בשנת 1991 בהשראת הספר בת הים הקטנה מאת הנס כריסטיאן אנדרסן. הסידרה שודרה בערוץ 1 בתחילת שנות התשעים.

מארינה, בת ים בודדה, מאסה בחיים התת מימיים. ערב אחד היא עולה לפני הים ורואה ספינה ובה מלחים חוגגים וביניהם הנסיך אלווין. באותו הזמן, מכשפת הים הקסה, העוזר שלה, כריש הפטיש דדלוק וצבאה שכולל כרישים רבים, סרטנים ומנטה-ריי, מתקיפים את הספינה שמלאה באוצר ומטביעים אותה. מרינה, העדה למתרחש, נחלצת לעזרתם, וכולם נאחזים במשהו במים מלבד הנסיך, ומרינה מצילה אותו. בינתיים הקסה מעבירה אליה את האוצרות, כאשר בתוך אחת מהתיבות נמצאת לוחית הזהב.

לבסוף, אחרי כל הסיפור הידוע, אלווין מגלה מי הצילה את חייו והאהבה פורחת. אבל מרינה היא בת ים והנסיך בן אנוש, ואנסל, הקוסם הטוב שמלמד את אלווין (כמו מורה פרטי), רוקח שיקוי זמני שמאפשר לנסיך לנשום מתחת למים בזמן קצוב, או מעניק לבת הים רגליים- עד שהיא תרטב וזנבה יחזור. אותו אנסל מספר להם כי יש משהו שיכול לעניק להם את האושר אותו הם רצו- שמרינה תהפך לבת אנוש: לוחית הזהב נשברה ל-2, ואם יחברו את 2 החצאים יוכל אנסל להקריא את הלחש הכתוב עליהן ומרינה תהפך לבת אנוש לנצח. לרוע מזלם, החצי השני נמצא אצל הקסה, מכשפת הים שתמיד מנסה ללכוד את כולם. הקסה גם היא מעוניינת בלוחיות מאותה הסיבה- לפני שנים רבות היא הייתה למעשה בת אנוש, ולא סתם בת אנוש- קוסמת ואהובתו של אנסל. אבל הקסה התחילה להשתמש בכישרונה למטרות רעות, ולאנסל לא הייתה ברירה, וגבר על הקסה בקרב ודן אותה לחיות כחצי צלופח חצי אשה מתחת לפני הים, ולחיות בכיעור נורא, שכן הייתה בת אנוש יפייפיה. בעזרת הלוחיות, הקסה תוכל לשוב ולהיות אנושית.

הסדרה עוקבת אחר נסיונותיהם של הזוג להשיג את החצי של לוחית הזהב, תוך כדי מזימותיה של הקסה להפרידם ולהשיג בעצמה את הלוחיות. לעזרתם נחלצים אנסל, טיבי הבונה שלו, מימי סוסת הים של מרינה שעוזרת להם בעזרת הצרחות שלה, ורנדי חברו הטוב של הנסיך.

הסדרה שודרה בעבר בערוץ 1, ובערוץ פוקס קידס/ ג'טיקס.

## [עריכה] דמויות

- מרינה - בת הים
- הקסה - מכשפת הים
- אלווין - הנסיך.
- אנסל - מכשף טוב לב שעוזר לבת הים והנסיך שלה.
- דדלוק - כריש פטיש לא מבריק במיוחד, הסייד-קיק של הקסה שמנסה עליו את שיקוייה ושולחת אותו לבצע את משימותיה.
- טיבי - בונה המחמד של אנסל, שבדומה להקסה גם הוא מטיל עליו משימות ומזכה אותו בצדפות אחריהן.
- מימי - סוסונת הים של מרינה, בעלת צרחה חזקה שמבלבלת את התוקף אותה.
- קורל - אחותה הסנובית ושונאת בני האנוש של מרינה.
- רנדי - חברו הטוב של אלווין.

מקור: http://he.wikipedia.org../../../%D7%91/%D7%AA/_/%D7%91%D7%AA_%D7%94%D7%99%D7%9D_%D7%94%D7%A7%D7%98%D7%A0%D7%94_%28%D7%90%D7%A0%D7%99%D7%9E%D7%94%29.html

קטגוריות: אנימה | סדרות מצוירות | סדרות לילדים משנות ה-90 | סדרות טלוויזיה לילדים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English